ગુજરાતની ચૂંટણીમાં આરજેડી સુપ્રીમો કોંગ્રેસને મત અપાવી શકશે કે કેમ એ કહેવું તો મુશ્કેલ છે, પરંતુ લાલુ પ્રસાદ યાદવ પોતાની કળાથી ભીડ તો ચોક્કસ એકઠી કરી શકે છે. હવે જોવાનું એ છે કે, કોંગ્રેસ પણ પોતાના મહત્વપૂર્ણ સહયોગીની ઇચ્છાને એટલી જ ગંભીરતાથી લે છે કે કેમ! લાલુ પ્રસાદ યાદવે કહ્યું છે કે, ભાજપને હરાવવા માટે તેઓ દરેક જગ્યાએ પ્રચાર કરવા તૈયાર છે. જો કે, ગુજરાતના રાજકારણમાં તેમની એટલી પકડ નથી. ગુજરાતની ચૂંટણીમાં ભાજપ અને જેડીયુ અલગ હોવા વિશે તેમણે કહ્યું કે, ગુજરાત જ કેમ, બિહારમાં પણ ભાજપ અને જેડીયુ અલગ-અલગ ચૂંટણી લડશે. થોડા જ દિવસમાં બંનેના રસ્તા અલગ થઇ જશે, બંનેનું ગઠબંધન સ્થાયી નથી.